Budaj, Ján, poslanec NR SR (2023-05-17):
Dámy a páni, vážený pán predsedajúci, ďakujem za slovo. Včera sme si povedali, ja som z mojej strany niečo o politickom kontexte tejto populistickej iniciatívy. Teraz by som chcel niečo v takom odbornom kontexte, lebo patrí sa a v tom čase, ktorý som mal vymedzený, som sa k tomu nemohol dostať. Ten prechod, ktorý stojí pred nami, je naozaj veľkou výzvou. Tak ako bol prechod od koní k pare, od pare k benzínu, teraz od týchto fosílnych palív prechádzame k palivám, ktoré budeme získavať bez poškodzovania atmosféry. To je kľúčová výzva pre ľudstvo. Samozrejme, neupieram predkladateľom právo diskutovať o tempe a spôsobe, akým k tomu má prísť, ale iste sa všetci rozumný ľudia zhodnú, že toto je globálny proces. Ak z neho vyradíme Slovensko, no tak nebudeme tým, čím sme dnes, nebudeme najväčším výrobcom na počet obyvateľov automobilov a budeme možno vyrábať niečo iné. Teraz ale sme v dobrom slova zmysle zhodnotili nešťastné dedičstvo vojenského, strojárenského priemyslu a ďalšieho priemyslu. Istý zmysel tým nadobudol aj predimenzovaný ťažký priemysel, či sú to zlievarne, alebo, alebo hlinikárne, ale ferozliatinové hute a automobilový priemysel sa na túto dobu, veď nie je to naveky stal proste v istom zmysle našim vývesným štítom. Preto treba si uvedomiť, že práve tento automobilový priemysel už investoval stovky miliárd do vývoja nepetrochemických pohonov a predovšetkým elektrických. Majú totiž najvyššiu účinnosť. Treba si uvedomiť, že fosílne palivo, či je to benzín, alebo je to nafta, dosahuje maximálne, no zriedkavo je 40 % účinnosť. To majú len niektoré autá. Priemerne je účinnosť 30 %. Elektromobilita premieňa energiu na 90 %. To je skutočne raz sa bude na túto fosílnu mobilitu pozerať ako na neuveriteľný luxus, že si ľudstvo mohlo dovoliť jazdiť iba za 30 % energie a 70 % zničiť tej energie, vyslať ju do kozmu, lebo tam sú proste takto veľké sú trecie a tepelné straty pri spaľovacích motoroch súčasných a to aj tých veľmi vyspelých. Štvrtá generácia jednej japonskej automobilky dosiahla, chváli sa, 40 % účinnosť, ale opakujem, je to veľmi zriedkavé. Väčšina automobiliek ani nehľadí až tak veľmi na tú účinnosť. Proste bohatší ľudia si to zaplatia, majú veľkú mašinu, nejaké SUV, ktoré žerie a púšťa von tú energiu, ako sa len dá. Treba ale povedať a znovu zopakovať, je veľké klamstvo, ak sa šíri, že po roku ´35 tu nebudú jazdiť autá na výbušné motory. Napríklad už spomínané hybridy, ktoré spomínali viacerí rečníci, ktoré majú tie malé mestské hybridy majú tak 3,5 litra spotrebu a dosahujú hlboko pod 100g CO. Takéto, takéto vozidlá aj pri pokute, ktorá sa má po roku ´35 platiť za používanie výbušných motorov, by sa de facto dali užívať a hlavne, ale budú užívané autá, ktoré boli nakúpené dovtedy. Priemerný vek na Slovensku používaného vozidla, zakúpeného vozidla je 15 rokov. Kto si teda pred 1. januárom 2035 kúpi auto s výbušným motorom, tak pravdepodobne na ňom bude jazdiť ešte v roku 2050. Dámy a páni, vy chcete strašiť ľudí, že už im berú priam z garáže naftový a benzínový motor. V skutočnosti hovoríme o polovici storočia. Aj po tomto dátume, ´35, sa Európa zatiaľ dohodla, že môžu jazdiť akékoľvek výbušné motory, ktoré dokážu jazdiť na CO neutrál paliva tzv. ekologické palivá, či už to budú syntetické alebo nejaké ďalšie druhy, ktoré dnes ešte nepoznáme alebo často skloňovaný vodík. Vodíkový pohon je veľmi aktuálne skúmaný a znovu jeho bariérou je nie veľmi vysoká výkonnosť, pretože aj vodíkový pohon dosahuje maximálne také zhodnotenie energie ako je benzínový alebo naftový. V takom prípade potom napríklad ak by sme vodík vyrábali z elektriny, čo je 100 % energie vložíme do vodíku a na jazdu z toho použijeme 30, tak to je dosť hlúpy výsledok, ak keď tú istú energiu vložíme do batérie a použijeme 90 %. Sú to jednoduché vedecky overiteľné čísla, ktoré nie sú nikým spochybňované. Keby bola efektívnejšia možnosť než je elektrina bezpochyby by ani politici Európskej únie nemali žiaden dôvod po nej nesiahnuť. Ak sa naozaj ukážu pochybnosti o pripravenosti Európskej únie na prechod na elektromobilitu o tom sa predkladatelia nezmieňujú, oni vytvárajú dojem, že keď včera sa neschváli, vy ste tu takú apokalyptickú atmosféru vytvorili. Dokonca sa odhlasoval špeciálny termín hlasovania. Nie je to pravda. O dva roky bude Európa diskutovať znovu, či ten termín 2035 sa neposunie a je možné, že sa posunie. Ja absolútne nenamietam, ak Európa zohľadní napríklad aj naše meškanie. Ja len obviňujem tých, ktorí to spôsobili. A naozaj nemusí si to brať za svoje dvojročný minister pán Sulík, pretože spôsobili to všetci, ktorí odvtedy, čo sa už automobilky pripravujú na elektromobilitu, nereagovali ako ministri hospodárstva a Slovenská republika je možno najhoršie pripravená, neviem celkom presne to porovnanie, ale vyzerá to tak, že sme medzi najhoršie pripravenými krajinami. A to rovnako z hľadiska tankovania, teda nabíjania, ako aj z hľadiska množstva elektromobilov, ktoré jazdia po našich cestách. Európska únia už teda dávno vydala nariadenie, prostredníctvom ktorého motivovala automobilky v segmente osobných vozidiel ale aj dodávok k postupnému znižovaniu CO2	a u nás platia maximálne úrovne priemerných emisií znovu registrovaných vozidiel každej automobilky v danom kalendárnom roku na úrovni 95g CO2/km. Pre osobné autá 147g CO2/km pre dodávky. Ak ich automobilka prekročí však sú mnohé, ktoré prekračujú tieto limity, tak musí zaplatiť pokutu, ktorá je 95 eur za gram. Tento mechanizmus podobný ako je ETS vlastne vedie k tomu, že automobilky sa naozaj chystajú na elektromobilitu. Je zrejmé, že vyrábať autá čoraz s nižším dopadom na životné prostredie je náročné. Takisto je zrejmé, že sa často dochádza k veľkým výkyvom v cenách. Ja si pamätám časy, keď barel stál 9 dolárov, to už je ťažko predstaviteľné. Pamätám si aj časy, keď stál 150 dolárov, neboli tak dávne. A teraz je to kdesi, kdesi pod 100. Je, pri takejto volatibilite ceny je, je ťažké predvídať ako bude sa vyvíjať cena týchto fosílnych palív, keď sa, povedzme, niektoré zásoby budú blížiť ku koncu. Svet by si koledoval, ak by zostal visieť na fosílnych palivách nielen o klimatickú krízu a prehlbovanie tejto klimatickej krízy, ale koledoval by si o hospodársku nestabilitu. Keď nám technologické objavy umožňujú vytvoriť predvídateľnejšie zdroje energií, áno, poviete aj elektrina sa bude meniť, okej, ale elektrina môže naozaj byť získavaná z veľmi širokej palety, z ktorých niektoré sú obnoviteľné zdroje. Áno, jadro nie je takýmto zdrojom, aj keď sa ráta teraz k zelenej energii s prižmúrením oka. Jadro je, nie je obnoviteľným zdrojom, spaľujeme proste nejaký prírodný materiál, ktorého na zemi tiež nie je nekonečné množstvo. A tiež sa s nim dá hrať politická hra. Ale ostatné zdroje, ktoré pochádzajú zo slnka, z vetra, z morského príboja alebo z geotermálnych zdrojov, sú naozaj zdrojmi, ktoré aj keď sú nákladné a vyžadujú si počiatočné investície, ale samotnú energiu vyrába vlastne príroda. Práve v tejto, v tomto kontexte tých emisných noriem vás chcem vyzvať, opustite bludnú, bludný nápad, že Slovenská republika sa pridá k tým štátom, ktoré pod rečičkami o nejakej väčšej voľnosti technologickej sa postavia proti opusteniu fosílnych palív. Lebo de facto o nič iné v konečnom dôsledku nejde. My nevieme v tejto sále, prosím vás, zabezpečiť, že vodíková technológia bude výhodnejšia. To sú proste nezmysly, ja viem, že v tejto sále panuje, panuje u niektorých pacientov názor, že naozaj tu prikážu čokoľvek, ale celkom prax to nepotvrdí. To, čo mu navrhujem, aby ste sa venovali a ja som v tomto zmysle začal niektoré rozhovory ako minister, aj keď celkom na konci svojho pôsobenia a budem veľmi odporúčať novému pánovi ministrovi, aby v nich pokračoval, ak bude mať záujem. To sú rozhovory o emisnej norme Euro 7. Emisná norma Euro 7 je tak trošku v krátkom termíne. Pamätá, samozrejme, na ďalšie zlepšovanie ochrany ľudí pred dôsledkami mobility napríklad z hľadiska prachových častíc. Tie prachové častice, ktoré sa uvoľňujú pri brzdení napríklad vozidiel sú naozaj neodstrániteľné z ľudských organizmov. Sú veľmi malé, prenikajú aj bunkovou stenou, takisto prachové častice často azbestové, ktoré sa uvoľňujú pri brzdových obloženiach pri brzdení. Čiže v mestách už nedýchame toľko exhalátov ako kedysi za komunizmu, keď tu behali autá bez filtrov, ale malé prachové častice tie filtre nie sú zatiaľ schopné zastaviť. V skutku počet rakoviny aj na Slovensku je alarmujúci a práve sa predpokladá, že malé prachové častice sú jedným dráždidlom, ktorý, ktorý môže. Ja viem, že každý kto nemal rakovinu povie, však mňa sa to netýka. No okej, ale verte, že naozaj rakovinová epidémia, ktorej, ktorej doslova čelíme, je veľmi výrazná. Takže ja chápem dobrý úmysel tých autorov Euro 7, ale tam vidím ochranu aj slovenských záujmov, preto aj mám signály, že automobilky potrebujú vyvíjať nové technológie a na toto nie sú pripravené. Preto apelujem na to, aby sme sa spojili v diskusii o Euro 7 a zabudli na, na naozaj nepoctivú kartu hrať kartou, že zastavíme elektromobilitu a udržíme alebo predĺžime biznis výrobcom fosílnych palív. Toto je naozaj poctivá ponuka a ponúkam to teda, samozrejme, každému poslancovi, aby takto uvažoval, ale rovnako verejnosti, pánovi novému ministrovi a takisto odborníkom zo strany SaS.